cyanic-selkie/wikianc huggingface dataset:
The Spectator
The Spectator er et britisk konservativt magasin som utgis ukentlig. Magasinet ble første gang utgitt 6. juli 1828. Det er for tiden eid av Barclay brothers, som også eier The Daily Telegraph. Magasinet omhandler i hovedsak politikk og kultur. Magasinet hadde i 2008 en sirkulasjon på 77 146 i henhold til ABC.
Rosenkrantz og Gyldenstern
I Hamlet er de hoffmenn ved det kongelige danske slott under Kong Claudius. De er gode venner og tidligere skolekamerater med Hamlet, og blir derfor satt til å spionere på ham. De sviker begge Hamlet og følger kongens ordre, men Hamlet oppdager raskt deres agenda. Begge dør når instruksjonen fra Kong Claudius, som innebærer at ihendehaveren av instruksjonsbrevet blir drept, blir endret av Hamlet til å instruere at Rosenkrantz og Gyldenstern heller blir ofre.
De er også rollefigurer i W. S. Gilberts skuespill Rosenkrantz og Gyldenstern og Tom Stoppards skuespill Rosenkrantz og Gyldenstern er døde.
ISO 9660
ISO 9660, ofte omtalt som CDFS (Compact Disc File System) er en filsystem-standard publisert av ISO for optisk media. Den er utviklet for å være uavhengig av forskjellige operativsystemer slik at data kan utveksles mellom systemer.
Luciana Marin
Luciana Andreea Marin (født 13. oktober 1988 i Slatina) er en rumensk håndballspiller, som spiller for den rumenske storklubben og for det rumenske landslaget.
Medea (album)
Medea er det andre albumet til norske Rockettothesky. Albumet ble gitt ut 13. oktober 2008 på Trust Me Records, og er et konseptalbum om døden inspirert av kvinnefiguren Medea fra gresk mytologi.
Luciana Marin
Marin fikk sin mesterskapsdebut for det det rumenske kvinnelandslaget under Håndball-VM 2013 og var med på laget som tok bronsemedalje i Håndball-VM 2015.
Romfart
Romfart omfatter menneskers reise i rommet, det vil si blant annet planlegging, oppskytning, opphold og drift av romfartøy, satellitter og romstasjoner. Den aktive tiden i romfarten blir populært kalt Romalderen. Romalderen startet offisielt da Sovjetunionen skjøt opp verdens første satellitt, Sputnik 1, den 4. oktober 1957. Siden da er tusenvis av forskjellige typer romfartøy blitt skutt opp, som finnes i mange forskjellige typer og med vidt forskjellige oppgaver.
Romfartsforetak
Et romfartsforetak er enten en organisasjon eller et selskap som driver innenfor romfartsnæringen. Det finnes flere slike foretak, dette er store nasjonale eller internasjonale, offentlig eller private organisasjoner og selskaper.
Bakgrunn
Mennesket har i uminnelige tider drømt og skrevet om å reise i rommet. Det gir seg blant annet uttrykk i en blomstrende science-fiction litteratur.
Konstantin Tsiolkovskij (1857–1935) fra Russland betraktes som romfartens far. I slutten av det 19. århundre beskrev han teknologien for å kunne reise i rommet, i særdeleshet rakettmotoren.
I USA eksperimenterte Robert Goddard (1888–1945) i 1920-tallet og 1930-tallet med raketter med flytende drivstoff, et arbeide som gikk forholdsvis ubemerket hen.
Den store praktiske utvikling fant sted i Tyskland under den 2. verdenskrig, hvor romalderen ble innledet 3. oktober 1942 med oppskytingen av en A4-rakett, forløperen for V2-raketten, fra Peenemünde under ledelse av Wernher von Braun. Utover den militære anvendelsen dannet den grunnlaget for raketten til bruk i romforskningen.
Den egentlige romalder startet den 4. oktober 1957 hvor Sputnik 1, verdens første satellitt, ble skutt opp fra Bajkonur kosmodrom i Sovjetunionen. Laika ble det første levende vesen i bane rundt jorden den 3. november 1957. Laika døde av overopphetning ca. 6 timer etter oppskytingen. Hvordan Laika døde ble holdt hemmelig av russerne frem til 2002.
Bemannede romferder og romfartøy
Kun amerikanske romfarere (astronauter) har reist så langt som til månen. Neil Armstrong og Edwin Aldrin ble de to første av totalt 12 mennesker som foreløpig har gått på månens overflate. Ingen mennesker har reist lenger bort enn månen.
Hittil har rundt 433 personer vært med på romferder som har brakt dem i bane rundt jorden. Hver av disse romfarerne har i gjennomsnitt gjennomført omtrent to romferder (fra en til syv ferder hver). Bare Sovjet/Russland, USA og Kina har skutt opp egne bemannede romfartøy. Alle andre nasjoners romfarere har «haiket» med sovjetiske/russiske eller amerikanske romskip.
Følgende serier bemannede romfartøy har vært skutt opp (kronologisk rekkefølge for hver nasjon)
Sovjet/Russland:
USA:
I tillegg har følgende romstasjoner blitt skutt opp:
Apollo-programmet
Apollo-prosjektet er det største og dyreste romfartsprosjekt noensinne. Amerikanerne satte det i gang for å «ta igjen» Sovjetunionen i romkappløpet. Sovjetunionen ledet etter Sputnik 1 i 1957 og i flere år videre, foran USA. Apollo-måneromskipene ble skutt opp med de 111 m høye og nesten 3000 tonn tunge Saturn 5-bærerakettene, de største raketter noensinne.
Turen fra jorden til månen tok fire døgn. Det var tre astronauter i hver Apollo. Etter at det hadde gått inn i bane rundt månen krøp to av astronautene over i Apollos månelandingsfartøy, som brakte dem ned på overflaten. Tredjemann ble igjen i moderfartøyet i bane rundt månen og ventet på at de andre skulle komme opp igjen, 1 – 3 dager senere. Turen tilbake til jorden tok to og et halvt døgn.
Apollo-romskipet hadde en masse på 45 tonn. Av dette utgjorde månelandingsfartøyet 15 tonn og kommandoseksjonen, den eneste delen som vendte tilbake til jorden, 5,8 tonn. Apollo-fartøy som bare ble sendt opp i bane rundt jorden veide 13 tonn, da disse var uten måneladningsfartøy (med unntak av Apollo 9) og kun hadde små mengder drivstoff om bord.
Sovjetunionens bemannede måneprogram
Sovjetunionen hadde to hemmelige bemannede måneprosjekter på gang på 1960- og begynnelsen av 1970-tallet.
Et langt mer ambisiøst prosjekt gikk ut på å sende kosmonauter ned på månens overflate. Sovjetunionens «Apollo» het L-3, deres «Saturn 5» het N-1, og ble skutt opp som test fire ganger, uten mennesker om bord, mellom februar 1969 og november 1972. Alle de enorme N-1-rakettene eksploderte eller styrtet noen få sekunder eller minutter etter start. Prosjektet ble kansellert i 1974, til tross for at ingeniørene da mente de hadde løst de tekniske problemene. Men politikerne i Moskva hadde funnet ut at siden de ikke kom før amerikanerne kunne det være det samme med hele greia, og man bestemte seg for å rette ressursene mot romstasjonsprosjektene, hvor Sovjetunionen på de fleste områder kom til å ligge foran amerikanerne i over 20 år.
Sojuz
Sojuz er nært beslektet med de kansellerte, bemannede L-1 og L-3 måneromskipene. Det er sendt opp rundt 100 sovjetiske eller russiske Sojuz-romskip siden det første i 1967, så å si alle med to eller tre personer om bord. Etter Sojuz 9 (juni 1970) har omtrent alle fraktet romfarere til og fra en romstasjon (Saljut, Mir eller ISS). Det er laget fem generasjoner Sojuz-romskip:
Sojuz TMA brukes i dag til og fra den internasjonale romstasjonen ISS. Sojuz-fartøy flyr vanligvis i rommet i seks måneder om gangen. Sojuz-fartøyene har masser på drøyt 7 tonn i bane rundt jorden. De benyttes opp til banehøyder på drøyt 400 km.
Romferger
De amerikanske romfergene ble utviklet på 1970-tallet fordi man ønsket et romfartøy som kunne brukes flere ganger. Første romfergeoppskyting fant sted den 12. april 1981. Senere utviklet også Sovjetunionen romferger. Dette programmet ble senere nedlagt.
Romstasjoner
Romstasjonene er større enn de andre romskipene (kanskje med unntak av romfergene) og skytes opp i bane rundt jorden uten mennesker om bord. De kretser rundt 350-450 km over jorden. Astronautene eller kosmonautene blir brakt til og fra romstasjonene med Sojuz-romskip eller med romfergene (Tre Apollo-skip ble brukt til og fra Skylab). Romstasjonene kan ikke vende tilbake til jorden. De brenner opp i atmosfæren når de faller ned. Romstasjoner brukes til å utføre eksperimenter i større antall og ikke minst av lengre varighet enn hva som er mulig i andre romfartøy. I 2020 sendte SpaceX den første bemannede raketten siden 2011 på amerikansk jord til den Internasjonale Romstasjonen (ISS) med Crew Dragon Demo-2.
Romfartsulykker
Fire sovjetiske kosmonauter har omkommet under romferder: Én i Sojuz 1 i 1967 og tre i Sojuz 11 i 1971. Tre amerikanere døde under en test av Apollo 1 på bakken i januar 1967.
To ganger har det gått veldig galt med de amerikanske romfergene: Med Challenger den 28. januar 1986 og med Columbia den 1. februar 2003. Begge gangene ble romfergene helt ødelagt og alle syv romfarere i hver ferge døde. Challenger eksploderte under oppskytingsfasen, 71 sekunder etter start, Columbia gikk i oppløsning under tilbakevendingsfasen på grunn av en skade på varmeskjoldet.
I Kina, Sovjetunionen og Brasil har opptil flere titalls personer omkommet om gangen ved noen få ulykker hvor ubemannede raketter har eksplodert før eller like etter start.
Satellitter
Hovedartikkel: Kunstig satellitt
De fleste oppskytinger som finner sted er med satellitter som nyttelast. Det har vært skutt opp tusenvis av satellitter siden den første, Sovjetunionens Sputnik 1, ble skutt opp den 4. oktober 1957. De fleste satellittene som blir skutt opp nå for tiden er kommunikasjons- og kringkastingssatellitter, som eies av store, private selskaper. Offentlige organisasjoner som NASA eller ESA har som regel ingen ting med slike satellitter å gjøre. NASA eller ESA tar seg heller av vitenskapelige satellitter eller satellitter som skal teste ny teknologi.
Romsonder
Hovedartikkel: Romsonde
Romsonder er ubemannede romfartøy som blir sendt ut av bane rundt jorden. De kan sendes til månen, planetene, eller bare i bane rundt solen. Hensikten er alltid å drive forskning, og alle sonder er utstyrt med flere typer vitenskapelige instrumenter. Men her, som innen mange andre områder av romvirksomhet, er også nasjonal prestisje en viktig drivkraft. Romsondeferder kan vare i flere år før det primære oppdraget er utført.
Bæreraketter
Hovedartikkel: Bærerakett
Alle dagens bæreraketter består av mer enn ett trinn. Trinnene kastes av etter hvert som drivstofftankene blir tomme. Romfergen er det eneste romfartøy med elementer som brukes på flere ferder. De fleste bærerakettene veier flere hundre tonn ved start. Nyttelasten, dvs. satellitten eller romfartøyet som til slutt havnet i bane rundt jorden, har en masse i størrelsesorden 2-3 % av dette, ofte mindre (men ca. 5 % for hele romfergen). Ved oppsendelse til baner som krever mye energi, som geostasjonære baner, eller baner til andre planeter, utgjør nyttelasten oftest 1 % eller mindre av bærerakettens startmasse.
Jørgen Frantsen
Frantzen vant en olympisk bronsemedalje i roing under sommer-OL 1952 i Helsingfors. Han kom på tredjeplass i toer med styrmann bak Frankrike og Tyskland. Frantzen var styrmann og roerene på båten var Poul Svendsen og Svend Petersen.
Lotte Lenya
Lotte Lenya (født 18. oktober 1898 i Penzing i Wien som Karoline Wilhelmine Charlotte Blamauer, død 27. november 1981 i New York: også Lotte Lenja) var en østerriksk – amerikansk skuespiller og sanger.
Europa
Allerede som attenåring tok hun kunstnernavnet Lotte Lenya. Hun kom fra en arbeiderklassefamilie, hadde en vanskelig oppvekst og visste hva fattigdom var. Som seksåring arbeidet hun ved sirkus som akrobat og linedanser. Dette medførte at hun senere i livet alltid så opp til sirkusyrket – et lite glipptak i en sirkusforestilling kunne bety katastrofe.
Det første samarbeidet mellom Kurt Weill og Bertolt Brecht resulterte i syngespillet Mahagonny og Lenya var sanger på urframføringen i Baden-Baden i 1927. Ved premieren på Tolvskillingsoperaen i 1928 spilte hun rollen som Jenny, men navnet hennes ble glemt i programheftet til den første forestillingen. Hun deltok også i filmversjonen av G. W. Pabst fra 1931. Et annet høydepunkt i Berlin var operaen Aufstieg und Fall der Stadt Mahagonny (1931). I 1932 spilte hun denne forestillingen i Wien, og her traff hun tenoren Otto Pasetti. På grunn av de politiske problemene i Tyskland i 1933, emigrerte de til Sveits. I juni 1933 opptrådte både både Lenya og Pasetti i Parispremieren av balletten Die sieben Todsünden av Weill og Brecht. Pasetti og Lenya ble elskere allerede i 1932 og Lenya ble separert fra Weill i 1934. Weill dro så til Paris, mens Lenya og Pasetti levde ved den franske riviera.
USA
I 1935 ble Lenya og Weill gjenforent i London og de emigrerte til USA. Lenya sang på nattklubber i New York og dro på teaterturné over hele USA, mens Weill utviklet musikaler sammen med Maxwell Anderson og Ira Gershwin. Hun medvirket også i oppsetninger av Maxwell Anderson som var en av de mest vellykkede dramatikere på 1930-tallet. Etter at Weills operette The Firebrand of Florence mislyktes i 1945, trakk hun seg tilbake som skuespiller. En skuespiller med utenlandsk aksent hadde ingen stor mulighet for å gjøre suksess.
Etter at Weill døde i 1950 tok hun initiativet til å øke interessen for hans musikk, blant annet ved å etablere "Kurt Weill foundation for music". Hennes andre ektemann, George Davis, overtalte henne til å vende tilbake til scenen. Hun spilte Jenny i Tolvskillingsoperaen. Denne gangen i engelsk versjon på Broadway, og med like stor suksess som på slutten av 1920-tallet i Berlin. I midten av 1950-årene dro hun tilbake til Tyskland og fremførte der blant annet Aufstieg und Fall der Stadt Mahagonny, Tolvskillingsoperaen, Die sieben Todsünden, og mange andre mindre nummer. Sammenlignet med de første innspillingene i 1930 hadde stemmen sunket dypt ned i altregister og hun kunne ikke lenger synge sangene i sitt originale, lyse toneleie. Dirigent for innspillingene var Wilhelm Brückner-Rüggeberg som måtte transponere blant annet rollen som Jenny i operaen Mahagonny til Lenya.
I de senere årene ble Lotte Lenya berømt som filmskuespiller i Hollywood. Hun spilte sammen med Vivien Leigh og Warren Beatty i filmen Hennes siste vår i 1961. Dette ga henne en nominasjon både for Golden Globe og Oscar. Hun ble særlig godt kjent i rollen som eks-KGB-offiseren Rosa Klebb i James Bond filmen From Russia with Love (1963).
I 1978 hadde hun sine siste opptredener. På den tiden var hun allerede syk med kreft, noe hun til slutt døde av. Hun er begravet ved siden av Weill i Haverstraw, New York.
Sarlux gasskraftverk
Sarlux gasskraftverk er et varmekraftverk beliggende i provinsen Cagliari i regionen Sardinia i Italia. Det ligger inne på området til Saras Spa-raffineriet i småbyen Sarroch helt sør på Sardinia og har en installert produksjonskapasitet på 555 MW fordelt på 3 x 185 MW blokker med kombinasjonssyklus 1+1 gassturbiner. Anlegget ble utbygd omkring 1995–2000. Brenselstypen er naturgass og syngass som utvinnes fra asfalt-produksjonen på raffineriet, og operatør er energiselskapet Saras SpA. Utstyret er levert vesentlig av Ansaldo.
Utslippene av CO2 på hele Saras Spa-raffineri- og kraftkomplekset i 2008 var på om lag 6 213 751 tonn, om lag tre ganger over dette årets utslippskvote, men ørlite lavere enn 2007-utslippene.
Holloway (London)
Holloway er et indre byområde i distriktet Islington i London, på begge sider av hovedvegen Holloway Road, som er en del av A1 mellom London og Edinburgh. Holloway kan deles i tre områder, fra sør til nord: Archway (Upper Holloway); Nag's Head; og Lower Holloway. Det ligger 5,3 km fra Charing Cross. I sentrum av Holloway er handelsstrøket Nag's Head som ligger mellom boligstrøkene Upper Holloway og Lower Holloway. Området er preget av et meget flerkulturell befolkning og her er også fotballklubben Arsenal FC. I henhold til folketellingen i 2011 har Holloway en befolkning på 14 983 innbyggere.
Historie
Området har navn etter Holloway Road, en gammel veg som allerede i romertida var en hovedveg mellom Londinium og Skottland. Vegen ble seinere brukt til å drive krøtterflokker langs på veg til markedet i Smithfield, slik at den etter hvert danna en dyp hulveg.
Fram til 1800-tallet var Holloway et jordbruksområde, men ble utbygd i siste halvdel av århundret med Londons ekspansjon og anlegg av nye forstadsbaner, hovedsakelig med enkle rekkehus av tegl. Lengre nord, ved Highgate Hill og Crouch Hill, kom det opp boliger av en vesentlig høyere standard for middelklassen. De nye forstadbanene gjorde det mulig å bo lengre ut enn tidligere og pendle til London.
Fengselet Holloway Prison ble åpnet i 1852 på stedet som tidligere hadde blitt benyttet som gravplass for døde av kolera. Fengselet ble begrenset til et rent kvinnefengsel i 1903.
Holloway tilhører stadig de fattigere områdene av Islington, men de siste åras utvikling peker i retning av stigende boligpriser og tilflytting av velstående familier, særlig i det bevaringsverdige området Mercers Road/Tavistock Terrace. Holloway er ellers kjent for kvinnefengselet Holloway Prison i Parkhurst Road, bygd i 1852. I 2006 flyttet Arsenal FC sitt stadionanlegg fra Highbury til Ashburton Grove i Holloway. Det nye Emirates Stadium har sitteplass for 60 000 og er Londons tredje største.
Darja Pisjtsjalnikova
Darja Vitaljevna Pisjtsjalnikova (russisk: Дарья Витальевна Пищальникова, født 19. juli 1985 i Astrakhan) er en russisk friidrettsutøver, som spesialiserer seg i diskoskast. Hun representerte landet sitt under Sommer-OL 2012 i London, der hun tok sølv.
Timon og Pumbaa
Timon og Pumbaa er fiktive animasjonsfigurer best kjent fra Disney-langfilmen Løvenes konge fra 1994. Timon er en surikat og Pumbaa er et vortesvin. Navnet Timon kommer fra gresk og betyr «respekt», mens navnet Pumbaa kommer fra swahili og betyr «bekymringsfri». De lever etter en frase de kaller «Hakuna Matata» og det betyr «ingen bekymringer». Andre opptredener fra Timon og Pumbaa inkluderer Løvenes konge 2 – Simbas stolthet, Løvenes konge 3 – Hakuna Matata, videospillet Kingdom Hearts II og i 1995 fikk de sin eget TV-serie, kalt ''Timon og Pumbaa.
Brunlaug amt
Brunlaug amt (Brunlaug Amt, Brunla amt) var en kortlivet administrativ enhet (amt) i Norge opprettet ved amtsforordningen av 1662, og omfattet de tidligere Brunla og Tønsberg len, bestående av deler av dagens Vestfold og Buskerud.
Gotisk:
Etter suverenitetsakten i 1660 gikk Brunla len over til å bli Brunlaug amt, opprettet i 1662 som underamt til Akershus stiftamt. Allerede den 29. september 1671 ble Brunlaug amt opphøyet til arvelig grevskap med navnet Laurvigen grevskap og tildelt kongens bror, grev Ulrik Frederik Gyldenløve.
Brunlaug amt omfattet også Numedal, som i 1680 ble overført til det nyopprettede Buskeruds amt.
Holger Vind, som var forløperen Brunla lens siste lensmann var amtets eneste amtmann.
Spalgis
Spalgis er en slekt av dagsommerfugler som hører til underfamilien Miletinae i den artsrike familien glansvinger (Lycaenidae). Disse sommerfuglene lever i Sørøst-Asia og Afrika.
Tim-Robin Johnsgård
Tim-Robin Johnsgård (født 19. januar 1994 i Kongsberg) er en norsk ishockeyspiller. Han spiller løper for Narvik Hockey, siden 2019, da kom han fra Sparta Sarpsborg. Moderklubben er Kongsberg og har vært hos Frisk Asker på junior nivå. Fra 2011 til 2018 spilte Johnsgård i Sverige. I Mariestad BoIS, Hammarby IF, Huddinge IK og Enköpings SK i Hockeyettan.
Spalgis
Utseende
thumb|left|150px| Spalgis epius, puppe. Denne kan minne om et apehode
Små (vingespenn 25-30 millimeter), brunlige dagsommerfugler. Oversiden er brun og hvit, undersiden er grå med fine, brune tverrstreker. Puppen sies å ligne et apehode, derfor kalles den vanligste arten, S. epius, "apefly" på engelsk.
Levevis
Larvene er rovdyr som lever av nymfestadiene til ulike nebbmunner, blant andre skjoldlus.
Utbredelse
Slekten er utbredt i Sørøst-Asia og Afrika.
Fugløyfjorden (Gildeskål)
Fugløyfjorden er en fjord i Gildeskål kommune i Nordland. Den er 20 kilometer lang. Fjorden ligger på sørsiden av Fugløya og Fugløyvær og begynner i vest mellom Floholman og Finnes. Den går deretter i nordøstlig retning til den munner ut i Saltfjorden mellom Nordarnøya og Mårnesskagen på Sandhornøya. Vest for fjorden ligger også øyene Fleina og Sørarnøya, og i øst ligger øya Femris. På sørsiden av Sandhornøya går Sørfjorden sørover på østsiden av Femris, mens Morsdalsfjorden går mot sørøst langs sørsiden av Sandhornøya.
Sør på Fugløya ligger tettstedet Sørfugløy, og på Sørarnøya ligger tettstedet Sør-Arnøy.
The Open Championship 1882
The Open Championship 1882 ble arrangert på St. Andrews Links i St. Andrews, Fife i Skottland i 1882.
Victoria stasjon, London
Victoria stasjon er en jernbane- og undergrunnsstasjon i City of Westminster, London.
Stasjonen betjener tog til Kent (plattformene 1–8) og til Surrey og Sussex inkludert London Gatwick lufthavn og Brighton (plattformene 9–19). Undergrunnsstasjonen ligger nord for jernbanedelen, og har to billetthaller. Den som ligger nærmest betjener Victoria-linjen, mens den som ligger litt lenger nordover betjener linjene Circle og District.
Omkring 800 meter sørvest for stasjonen ligger Victoria busstasjon, som er hovedbussterminal for London, med avganger til hele Storbritannia og kontinentet.
Historie
Victoria stasjon startet som to stasjoner, en østlig for London, Chatham and Dover Railway Company, og en vestlig for London, Brighton and South Coast Railway. Den østlige delen er bygget i edvardiansk stil med barokke elementer. Materialet er hvit sten. Fasaden ble tegnet av Arthur Blomfields arkitektfirma og fullført 1908–10. Den vestlige delen, fra 1898, er i en lignende stil, men i rød mursten. Før disse ble bygget sto det to eldre stasjoner der, fra 1858 og 1861.
I 1924 ble de to stasjonene slått sammen ved at det ble åpnet en passasje mellom dem. Fra utsiden er det fortsatt lett å se at det dreier seg om to separate bygninger som er føyet sammen.
I 1980-årene ble det indre av stasjonen modernisert, og det ble åpnet butikker inne i hallen og over de vestlige plattformene.
Victorialinjen åpnet sin plattform der den 7. mars 1969, som en del av den tredje fasen i utbyggingen av linjen.
Kyle Tress
Kyle Tress (født 29. mai 1981) er en amerikansk skeletonkjører. Han representerte landet sitt under Vinter-OL 2014 i Sotsji, der han ble nummer 21.
Melamin
Melamin (ikke å forveksle med melanin) er et polymer som fremstilles syntetisk og brukes til en rekke formål. Melaminets viktigste anvendelse er i produksjon av melaminplast. Men melamin anvendes også for eksempel som vannavstøtende middel i sedler. Melaminet er svært lite løselig i vann. Det er en organisk base med den kjemiske formelen C3H6N6.
Stoffet ble første gang fremstilt syntetisk av den tyske kjemikeren Justus von Liebig i 1834. Den første, kommersielle produksjon fant sted i 1930, og ettersom man fant stadig flere bruksfelter, økte produksjonen raskt. Betydelige produsenter er selskaper som BASF, DSM Melamin, Agrolinz Melamine International GmbH (AMI) og Zakłady Azotowe Puławy (ZAP). For det europeiske marked er import fra Asia, særlig fra Folkerepublikken Kina, blitt stadig viktigere på 2000-tallet.
Substansen ble alminnelig kjent gjennom en melkepulverskandale i Kina i september 2008. Nesten 13 000 spedbarn havnet på sykehus etter å ha inntatt melk av melkepulver tilsatt melamin for å maskere utvanning. Av det store antallet skal rundt 100 ha utviklet alvorlige symptomer og fire være døde av nyresvikt.
Ana Maria Tănasie
Ana Maria Tănasie (født 6. april 1995 i Hunedoara) er en rumensk håndballspiller, som spiller for den rumenske klubben og for det rumenske landslaget.
Marin fikk sin mesterskapsdebut for det det rumenske kvinnelandslaget under Håndball-VM 2015, der hun var med på laget som tok bronsemedalje.
Markus Hermanstad
Markus Mittet Hermanstad (født 30. mars 1999 i Trondheim) er en norsk ishockeyspiller som spiller løper for Narvik Hockey, han kom fra østerrikske Vienna Capitals Silver i 2020. Moderklubben er Rosenborg Ishockeyklubb. Hermanstad har spilt hos MODO Hockey og AIK I HockeyAllsvenskan.
Valdemar II av Danmark
Valdemar Seier, Valdemar II av Danmark (født 1170, død 28. mars 1241 i Vordingborg), sønn av Valdemar I den store, var dansk konge fra 1202 til 1241. Han etterfulgte sin bror Knut, som døde barnløs.
I 1188 ble han hertug av Slesvig. Den danske ekspansjonen, som Valdemar den store hadde påbegynt ble videreført under Knut, og også under Valdemar Seier. Først erobret han Holsten (se Slaget ved Stellau), senere Ditmarsken, Lübeck og Hamburg.
Støttet baglerne i Norge
Valdemar var engasjert i de norske borgerkrigene tidlig på 1200-tallet. Han var i Tønsberg sommeren 1204, hvor han støttet baglernes konge Erling Steinvegg. Erling bar jernbyrd for å bevise for baglerne og Valdemar at han var kongssønn, og han bestod prøven. Ifølge baglersagaene avga både Erling og hans jarl (og senere baglerkonge) Filippus Simonsson lensed til Valdemar. Dette betyr at de to nordmennene var underordnet Valdemar, og at han dermed ble oppfattet som en form for overkonge over Viken, som var baglernes kjerneområde.
Korstog og Dannebrog
Den 15. juni 1219 kom Estland under dansk overherredømme. Paven hadde oppfordret kong Valdemar til å iverksette et dansk korstog til Det hellige land eller føre et korstog mot de antatt hedenske balterne. Valdemar ville langt heller gjøre ferdig den mangeårige erobringspolitikken i Estland slik at sverdridderne (senere innlemmet i Den tyske orden) ikke ble for mektige på bekostning av det danske kongedømmet.
Med på korstoget var også Johanniter-ordenen, som siden rundt 1130 hadde hatt pavens velsignelse til å føre rødt-hvitt korsbanner. Det var et hvitt kors som delte den røde duken i fire kvadratiske felter. Det danske flagget Dannebrog har som bekjent to kvadratiske og to avlange felter. Roskilde-munken Peder Olsen beskrev omkring 1500 det dramatiske slaget hvor det lenge så ut som de kristne ville tape slaget ved Lyndanisse (i dag Tallinn) den 15. juni 1219. Den gamle erkebiskopen Anders Sunesen knelte i bønn på en bakketopp. Da han strakte armene mot himmelen rykket danskene fram og da armene ble senket av tretthet vek danskene tilbake. Det kom hjelpere til for å støtte den gamle erkebiskopens armer. Denne delen av Roskilde-munk Peder Olsens beskrivelse fra omkring 1500 kan tenkes å være inspirert av Bibel-fortellingen der Moses har omtrent samme rolle som Anders Sunesen, nemlig i 2. Mosebok 17:11-12. Da kampen var på sitt kraftigste sendte Gud hjelp. Tegnet fra Gud var et rødt flagg med et hvitt kors som dalte ned fra himmelen. Dette ansporet danskene ytterligere, og de vant en stor seier. Kong Valdemar kunngjorde at dette korsbanner som ga danskene seieren heretter skulle være det danske riksbanner.
Det kalde korstog
I 1217 sendte Valdemar sin nevø Albert av Orlamünde til Estland i håp om å erobre øya Øsel. Vinteren 1218–1219 var kald og hard nok til at man kunne sende tropper fra Riga over isen til Estland. Denne ekspedisjonen fikk i ettertid tilnavnet «Det kalde korstog». Sverdbroderordenen, tyske korsfarere og nyomvendte latviere og litauere bega seg i vinternattens mørke over isen til Suntaken og derfra over land til Reval. Frosten og den bitende vinden fikk ansiktshuden til slå sprekker og falle av. Mange forfrøs nese, hender og føtter i løpet av natten.
Om morgenen satte de i fortvilelse den første landsbyen de fant i brann for å skaffe seg varme, og de tilbrakte de neste dagene med å plyndre og drepe hedninger og deretter jagde de krigsfanger og kveg ut på isen ved Reval og gikk tilbake til Riga med byttet. I løpet av sommeren 1219 kom Valdemar selv. Hvis det er riktig at han hadde med seg 1500 skip hadde han også mobilisert de danske stormennenes egne styrker. Erkebiskop Sunesen var også med.
Danskene reiste nå den borgen som ble kalt for Danskeborgen, men som på estisk ble til Tallinn. Esterne møtte fram hos Valdemar og overga seg til ham og kristendommen. Rørt ga Valdemar dem store gaver mens biskopene døpte dem. I virkeligheten var det en krigslist for esterne vendte tilbake tre dager senere og overfalt de danske styrkene. Danske satt og spiste kveldsmat og ble overrumplet. De ble reddet kun av at Vitslav av Rügen sto gjemt bak en sanddyne med sine ryttere og fikk drevet esterne på flukt.
Danskene og de tyske vasallene forfulgte de flyktende og skal ha drept mer enn et tusen av dem. Det ble holdt en takkegudstjeneste før Valdemar dro tilbake til Danmark. For sikkerhets skyld ble biskopene igjen med en tropp som «hele året kjempet mot Revals beboere inntil de endelig modtok dåpens sakramente».
Tatt til fange
På en jakttur til Lyø i 1223 ble Valdemar Seier sammen med sønnen Valdemar tatt til fange av den tyske greve, Henrik av Schwerin, kalt for «Sorte Henrik». Greven avverget påfølgende angrep fra danskene og i 1225 ble Valdemar kjøpt fri for 45 000 mark sølv, penger som han måtte låne av Henrik selv. Dessuten var det en betingelse at alle erobrede områder i Nord-Tyskland skulle bli gitt tilbake. Til sist måtte kong Valdemar sverge på å avstå fra hevn.
Alt håp om å gjenerobre de tapte områdene brast med nederlaget ved Bornhøved i 1227. Deretter gikk Valdemar i gang med rikets indre oppbygging. Kort tid før sin død stadfestet han Den Jyske Lov.
Ettermæle
På grunn av sine mange erobringstokt fikk han tilnavnet «Seier» (dansk: «Sejr»). Alle områder unntatt Estland gikk imidlertid tapt igjen allerede i hans egen tid etter konflikten med greve Henrik. Som sin far søkte Valdemar Seier å sikre den kongelige arvefølgen ved å få kronet sin eldste sønn som medkonge, og de andre sønnene fikk hver et landområde i arvelig len. Dette førte i praksis til en svekkelse av kongemakten og innebar kimen til den kampen om tronen som sønnene utkjempet etter hans død.
Valdemar Seiers liv og kriger er hovedtema i B. S. Ingemanns bok fra 1826. Den er oversatt til norsk.
Familie
I 1205 giftet Valdemar Seier seg med Dagmar, født på Vyšehrad i Praha og datter av Ottokar I av Böhmen (Tsjekkia). Hun var i henhold til tradisjonen elsket av befolkningen. Hun døde i 1212 og «hviler udi Ringsted». På sitt dødsleie skulle hun i henhold til folkevisen ha forsøkt å overtale Valdemar Seier til å ekte Karl av Rises datter Liden Kirsten, og ikke den «beske blomme Bengerd» som hun kalles i visen Dronning Dagmars død. I 1214 giftet Valdemar Seier seg med Berengária som var datter av kong Sancho I av Portugal. Hun ble mor til Erik, Abel og Kristoffer.
Med Helena Guttormsdatter (datter av Guttorm jarl; enke etter Esbern Snare) fikk han utenfor ekteskap sønnen Knud Valdemarsen (1211 – 1260), hertug av Reval (Tallinn).
Med Margrethe Dragomir (Dagmar av Danmark) fikk han sønnen Valdemar (1209–1231), gift med Eleonore av Portugal.
Med Berengária av Portugal fikk han barna:
Måtehold
Måtehold (gresk: σωφροσύνη, Sofrosyne) er en av gresk filosofis fire kardinaldyder. Disse ble opptatt i kristen etikk som også regner måtehold som en dyd. Måtehold er også en av buddhismens fem dyder. Måteholdsbevegelsen som folkebevegelse har handlet om begrensning av alkoholinntak.
Måtehold har blitt beskrevet som en dyd av filosofer, religiøse tenkere, og senere også av psykologer, særlig innenfor positiv psykologi. Måtehold var en av kardinaldydene i vestlige tanke innenfor gresk filosofi og kristendommen, foruten også i østlige tradisjoner som buddhisme og hinduisme. Måtehold er en av de seks dyder i positiv psykologi (som fokuserer på menneskets helse, sunnhet og utvikling), inkludert sammen med visdom, mot, menneskelighet, rettferdighet, og transcendens. Måtehold er generelt betegnet som kontroll av overmål, og uttrykt gjennom vesenstrekk som kyskhet, beskjedenhet, ydmykhet, forsiktighet, selvregulering, tilgivelse og nåde; hver av disse involverer beherskelse av overmål av en del impulser og instinkter, slike som seksuelt begjær, forfengelighet, eller raseri.
Filosofen Henrik Syse har i boken Måtehold i grådighetens tid (2009) argumentert for at et samfunn som tar til seg – og øver seg opp i – måtehold og moderasjon, vil det kunne møte framtiden med langt større trygghet enn et samfunn som gir seg hen til ureflektert nytelse.
Dalum kloster
Dalum kloster er et gammelt dansk benediktinernonnekloster i den sydlige utkant av Odense på Fyn, og som omtales første gang i 1197. Klosteret ble grunnlagt på Nonnebakken i Odense før 1188, og flyttet til Dalum mellom 1193 og 1202.
Klosteret ble kalt Christiansdal fra 1682 til 1906, men fikk det opprinnelige navnet tilbake i 1906, da den katolske Sankt Hedvigsordenen flyttet inn. Den kanskje mest berømte eieren av Dalum kloster, var Ellen Marsvin, som fikk eiendommen av Christian IV i 1620. Det var her kongens kone til venstre hånd, Kirsten Munk, møtte sin elsker greve Otto Ludvig av Salm.
Fredning
Dalum ble fredet i 1918, fredningen ble imidlertid delvis opphevet i 2017 og gjelder fra dette tidspunkt kun nordfløyen i det trefløyede anlegget.
Liste over NFL-mestere (1920–1969)
Ligamesterne i National Football League, før sammenslåingen av National Football League (NFL) og American Football League (AFL) i 1970, ble avgjort gjennom to forskjellige systemer. National Football League ble stiftet 17. september 1920 under navnet American Professional Football Association (APFA). APFA endret navn til National Football League i 1922, og har beholdt dette siden. Fra 1921 til, ble ligamesteren utnevnt basert på sammenlagtresultat gjennom seriespillet, uten sluttspillkamper; kamper som endte uavgjort telte ikke mot seierprosenten. APFA ignorerte resultater i 1920-sesongen; Akron Pros, som avsluttet sesongen 8–0–3, ble utnevnt til ligaens første mestere etter en avstemning blant eierne. Canton Bulldogs vant to strake mesterskap fra i og, og Green Bay Packers vant tre på rad fra  til.
NFL-mestere (1933–1969)
Tallet i parentes indikerer antall ligatitler laget hadde på gitt tidspunkt, eller antallet tittelkamper i stadionet eller byen på gitt tidspunkt
Cejhae Greene
Cejhae Greene (født 6. oktober 1995 i Saint John’s) er en antiguansk friidrettsutøver som konkurrerer i sprintløp.
Han representerte Antigua og Barbuda under Sommer-OL 2016 i Rio de Janeiro, der han ble utslått i semifinalen på 100 meter.
Greene deltok på 100 meter under VM i friidrett 2019 der han ble slått ut i forsøksheatene.
I 2021 representerte han landet sitt under Sommer-OL 2020 i Tokyo på 100 meter der han ble utslått i førsøksheatet.
Komse
Komse er ei tradisjonell samisk vogge som kan bæres på ryggen.
Samisk vogge
En komse er lagd av en uthult trestamme som er trau- eller båtformet og breiere øverst enn nederst. Denne er trukket med barket reinskinn og utstyrt med en faststående kalesje av barket skinn som er spent over bøyde trespiler ved hodeenden. Fra forkanten på kalesjen går det sterke, vevde bånd og snorer ned til fotenden som tar av for støt under bæring og reiser. I komsen ligger barnet snørt omhyggelig ned i kluter og fine skinn av reinkalv, hare eller lam. Det innsvøpte barnet hviler på et underlag av hvitmose eller lange, myke reinhår fra njávvi, altså fra halshårene på reinsdyret, samt på tørket knusk fra morknet bjørk. Barnet kan derfor også være ute i sterk kulde. En komse med barn kan fraktes i pulk eller kløv, henges opp på en grein eller stilles på ende ned i snøen mens mora gjør arbeidet sitt.
Andre betydninger
Ordet komse kan også brukes om en øse.
Komse kan dessuten betegne et eldre fartøy som i fasong likner en jekte, er udekket, råseilsrigget, brei og rundbygd, oftest tverr i akterenden. Slike ble brukt i ulike størrelser i Troms fra 1700-tallet til innpå 1900-tallet for å frakte varer og som føringsbåt i fisket.
The Amazing Race Norge
The Amazing Race Norge var en norsk realityserie som gikk på TV 2 fra 2012 til 2013. Her skulle 11 deltager-par reise jorden rundt i 13 etapper og kjempe om en hovedpremie på 500 000 kr. Underveis på reisen måtte parene løse en rekke fysisk og psykologisk utfordrende oppgaver. Programmet ble ledet av den tidligere fotballspilleren Freddy dos Santos. Serien ble stort sett sendt to ganger i uken, på mandager og onsdager.
Programmet ble produsert av Rubicon TV. Produsent for første sesong av The Amazing Race Norge var Stein Johnsen, og dette var første gang konseptet ble produsert i Europa.
The Amazing Race Norge er basert på det amerikanske realitykonseptet, The Amazing Race. Reiseruten for programmet var strengt hemmelig for publikum og deltakere, og det var kun programlederen og produsentene som visste om den nøyaktige reiseruta før episodene blir spilt inn.
Første episode hadde 435 000 seere. VG Netts anmelder skrev at «''Det er definitivt verdt å følge med på «Amazing race Norge». Bare husk å puste.''», og ga første program terningkast fem. Seertallene for første sesong endte med et gjennomsnitt på 394 000 seere og 25,9 prosent i markedsandel.
Tamira Paszek
Tamira Shelah Paszek (født 6. desember 1990 i Dornbirn) er en profesjonell østerriksk tennisspiller.
The Amazing Race Norge
Ledetråder
Lagene ble ledet fra sted til sted gjennom informasjon de fikk i konvolutter som inneholdt ulike ledetråder.
Andorranske euromynter
Andorranske euromynter er euromynter utgitt i Andorra. Landet inngikk i 2011 en avtale med EU som tillater slike mynter. De andorranske euromyntene ble lansert 23. desember 2014.
The Amazing Race Norge
Sesong 1 (2012)
Utdypende artikkel: The Amazing Race Norge (sesong 1)
Andorranske euromynter
Bakgrunn
Landet benyttet opprinnelig fransk franc og spansk peseta, men gikk ved innføringen av euro unilateralt over til å benytte den felleseuropeiske valutaen. Andorranske myndigheter ønsket å inngå avtale tilsvarende det Monaco, San Marino og Vatikanstaten har om utgivelse av egne euromynter med nasjonale motiver.
The Amazing Race Norge
Episoder
Racet startet i Holmenkollen, og de elleve lagene fikk en oppgave som de måtte løse for å komme videre. Neste mål var Oslo lufthavn, Gardermoen. Kenneth og Hakan kjørte seg bort og kom sist, og fikk dermed ikke flybillett videre, og var derved ute av racet. Flyturen gikk til Dubai, og etter flere oppgaver, blant annet i Burj Khalifa, når lagene målet (pit stop). Karim og Khabat kom på førsteplass, og Martha og Elise på sisteplass. Da ett lag allerede var eliminert fikk de allikevel fortsette, men med et handikap i en av oppgavene i neste episode.
Andorranske euromynter
Bakgrunn
Forhandlingene skulle ha vært ferdige i 2006, men stagnerte på grunn av uoverensstemmelser om andorransk bankpraksis og lave skattenivå. Et stort hinder var spørsmålet om bankhemmeligheter. EU ville at Andorra skulle innføre skatt på avkastninger, eventuelt rapportere avkastning til EU-landenes skattemyndigheter, og gi skatteopplysninger om personer som bor i EU-land. Etter at det kom i orden i disse sakene undertegnet i 2011 EU og Andorra en avtale der euroen anerkjennes som offisiell valuta i Andorra og som tillater utgivelse av andorranske euromynter. Andorra fikk anledning til å slå mynt til en verdi av 2,3 millioner euro.
The Amazing Race Norge
Episoder
Lagene fikk beskjed om å reise til New Delhi, og alle lagene kom seg på samme fly. I New Delhi fikk de beskjed om å reise til Agra. Der fikk de forskjellige oppgaver, blant annet i Agra fort, og Truls og Morten kom inn til pit stop ved Taj Mahal som første par. Karim og Khabat som ledet i starten kom inn som nest sist, grunnet et puslespill som de brukte over en time på. Pål Christian og Ivar kom sist og ble eliminert fra racet.
Lagene fikk beskjed om å reise til en husklynge i Popliya Ky Dhany på vei mot Jaipur. Lagene tok drosje, Truls og Morten først, og Karim og Khabat sist. Etter å ha bakt indisk brød var neste mål Jaipur, og etter å ha gjort flere oppgaver fikk lagene beskjed om å gå til Nahargarh fort og opp på taket for å finne pit stop. Først inn var Michelle og Cathrine, som fikk et frikort som de kan bruke til å hoppe over en oppgave på en av de neste tre etappene. Sist kom Martha og Elise som ble eliminert fra racet.
Andorranske euromynter
Utforming
Prosessen endte med at de laveste valørene pålydende 1, 2 og 5 cent har pyreneergemse (Rupicapra pyrenaica) som motiv, mens den romanske kirken i Santa Coloma pryder 10-, 20- og 50-centmyntene. 1-euromynten har bilde av Casa de la Vall og 2-euromynten Andorras riksvåpen.
The Amazing Race Norge
Episoder
Deltakerne fikk beskjed om å komme seg til et spesifikt reiseselskap for å kjøpe billetter til Thailands hovedstad Bangkok. Alle får samme fly inn til Bangkok. Etter å ha utført flere oppdrag, blant annet i det flytende markedet, og et tradisjonelt thailandsk dukketeater, kom Michelle og Cathrine først til pit stop på Golden Mount (Wat Saket). Men da de ikke hadde fulgt reglene og veltet en isblokk som de skulle hugge ut instruksjonen ifra, fikk de en straffetid på en time. Første lag ble da Karim og Khabat, som fikk en gavesjekk på 8 000 kr i bonus. Siste lag inn ble Vilde og Bjarne, men da ingen skulle bli sendt hjem etter denne etappen, fikk de kun et handikap på neste etappe, og fikk fortsette videre.
Andorranske euromynter
Innføring
Utgivelsen av mynter var først planlagt til juli 2013. Dette ble det ikke noe av. Det ble i mars 2013 sagt at forventet dato for utstedelse av andorranske euromynter var 1. januar 2014, men tidspunktet ble utsatt. Problemer med teknikk og logistikk forsinket innføringen.
The Amazing Race Norge
Episoder
Deltakerne fikk beskjed om å komme seg til et spesifikt reiseselskap for å kjøpe billetter til Vietnams hovedstad Hanoi. De tre første lagene fikk en times forsprang da de kom med et tidligere fly. I Hanoi måtte de finne Leninstatuen for neste ledetråd, som sendte dem videre til Hanoi Hilton der de skulle finne flyverdressen til John McCain. Neste sted var Vac Village, hvor de måtte utføre en oppgave, før de reiste til en restaurant i Le Mat og drakk blodet, gallen og spiste en kobraslange. Siste oppgave og pit stop var på Hanoi Tower, hvor de måtte løse oppgaven «Tårnet i Hanoi». Første lag inn var Truls og Morten, mens siste lag var Vilde og Bjarne, som ble eliminert fra racet og sendt hjem.
Lagene fikk beskjed om å kjøpe bussbilletter til den 14 timer lange bussturen til Huế. Der fikk de forskjellige oppgaver, og ledetrådene var i mausoleumene til flere keisere. Etter å ha ha laget blomsterbuketter, pløyet åkre og laget røkelsespinner, gikk turen til pit stop i Den forbudte by. Først inn var Karim og Khabat, mens siste lag og eliminert fra racet ble Julie og Vichy.
Andorranske euromynter
Innføring
Den 23. desember 2014 ble de første euromyntene med motiver fra Andorra tilgjengelig, da 70,000 myntsett ble lagt ut for salg til innbyggerne i landet til pålydende pris. For å hindre oppkjøp fra samlere blir de resterende euromyntene gradvis satt i omløp gjennom bankene sammen med spanske euromynter fra 15. januar 2015.
The Amazing Race Norge
Episoder
Lagene fikk beskjed om å reise fra Huế til Da Nang, og der måtte de finne Buddhaen på toppen av Marble Mountains via grottesystemet inni fjellet. Ledetråden ba dem å reise med fly til Sydney Australia, og alle lagene kom på samme fly. Vel fremme måtte de snekre paller, spise vegemite-smørbrød, spille sandvolleyball og navigere med seilbåt. Vel fremme på Fort Denison måtte de lage tre seilerknuter før de kunne gå inn til pit stop. Første lag var Karim og Khabat, som vant et gavekort på 8 000 kr fra Hotels.com. Far og datter Tor Einar og Cathrine kom inn sist. De ble ikke eliminert, men fikk handikap på neste etappe.
Andorranske euromynter
Innføring
Det ble for 2014 preget mynt til en verdi av 2,479,482.4 euro.
The Amazing Race Norge
Episoder
Første stopp var Bondi Beach, hvor lagene skulle gjennomføre en badevaktstafett. Karim og Khabat kom inn likt sammen med Truls og Morten, men førstnevnte var først ferdig, med det andre laget rett etter. De fikk beskjed om å reise ut i villmarken, til Blue Mountains. De to lagene rotet seg bort på veien, og Karim og Khabat kom inn som nest siste lag til neste ledetråd, etterfulgt av Tor Einar og Cathrine som startet sist på etappen. I villmarken måtte lagene bære slanger, kaste boomerang, finne biter til et kunstverk, samt velge mellom å rappellere eller fjellklatring. Først inn til pit stopp på et utsiktspunkt var Truls og Morten, som vant et gavekort på 8 000 kr fra Hotels.com. Som sist kom Tor Einar og Cathrine inn sist, etter å ha måttet gå en omvei grunnet handikapet de pådro seg i forrige etappe. De ble denne gangen eliminert, og måtte reise hjem.
Andorranske euromynter
Minnemynter
Andorras første minnemynt med verdi 2-euro er til minne om 20-året for landets tilslutning til Europarådet. Minnemynten har årstallet 2014.
The Amazing Race Norge
Episoder
Første oppgave var fallskjermhopping i nærheten av Melbourne, og så fulgte tønnerulling og matservering. Neste oppgave var inne i Melbourne, hvor de skulle finne en liten kopi av Edvard Munch-maleriet Skrik. De ble så arrestert og kastet i Australias eldste fengsel. Der måtte de sitte en time med mindre de klarte å knekke en gåte, som slapp dem umiddelbart fri. De måtte så velge mellom stor og liten ball, hvor den store var å score tre mål i rugby, mens liten var å klare to server på rad i tennis mot en proff. Neste mål var pit stop, i toppen av skyskraperen Eureka Tower. Deltakerne måtte gå/løpe opp over 80 etasjer. Først opp var brødrene Truls og Morten, så tvillingbrødrene Frank og Ivar, kompisene Khabat og Karim, venninnene Michelle og Cathrine, mens ekteparet Kari og Bjørn kom sist. Det ble imidlertid ingen eliminering i denne runden, men ekteparet fikk med seg et handikap til neste etappe.
Lagene fikk beskjed om å ta seg til Hongkong, hvor første oppgave var enten å spille bordtennis mot noen barn, eller kappspise dim sum. Kari og Bjørn måtte gjøre begge deler grunnet sitt handikap fra forrige etappe. Neste ledetråd var ved Pandaen i Ocean Park. Der fikk de beskjed om å reise til Stanley Market hvor de fikk i oppgave å lage en kulepyramide. Derfra måtte lagene padle i en dragebåt fra Stanley Market Beach. Neste ledetråd var på Times Square, en plakat som fortalte dem om å gå til Bruce Lee-statuen på Avenue of Stars. Denne hadde samtlige problemer med å finne, og tilslutt var alle lagene på samme sted. Michelle og Cathrine fant plakaten først og kom seg først videre. Neste oppgave var en Kung Fu-oppgave, hvor en av deltakerne på hvert lag måtte knekke plankebiter med hånden. Pit stop var ved TST Promenaden, og første lag inn var Khabat og Karim, tett fulgt av Michelle og Cathrine, Frank og Ivar, Truls og Morten, og tilslutt ekteparet Kari og Bjørn. Det ble imidlertid ingen eliminering i denne runden heller, og ekteparet fikk med seg et nytt handikap til neste etappe. Khabat og Karim vant nok en gang ett gavekort på 8 000 kr fra Hotels.com.